Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: követelményeket, majd az 1990. évi XL. törvény a tulajdonhoz való jogot iktatta be az Alkotmány 13. §-ába.
Paragraph Index: 191

(5) Öt éven túli kisajátítás esetén a kártalanítást – a (3) bekezdésben foglalt mértékben –, mindaddig ismételten meg kell fizetni, amíg a korlátozást fenntartják, illetõleg az ingatlanokat ki nem sajátították. A rendelkezést a folyamatban lévõ ügyekre is alkalmazni kell.” A módosító törvény 64. § (3) bekezdése alapján a korlátozási kártalanítás fizetési kötelezettség az 1991. január 1-jén fennálló, illetõleg azt követõen keletkezett építési korlátozásokra vonatkozott. Az Ét. 13. § (3)–(6) bekezdését a helyi önkormányzatok létrehozását követõen a helyi önkormányzatok és szerveik, a köztársasági megbízottak, valamint egyes centrális alárendeltségû szervek feladat- és hatásköreirõl szóló 1991. évi XX. törvény 77. §-a módosította a következõképpen: „(3) Ha a telekalakítási, illetõleg építési tilalommal terhelt – a tilalom elrendelése elõtt felosztható, illetõleg beépíthetõ – ingatlant nem sajátítják ki, vagy a tulajdonos nem kap csereingatlant, vagy pedig a tilalmat idõközben nem szüntetik meg, három év eltelte után a tulajdonos részére – kérelmére – évenként korlátozási kártalanítást kell fizetni. Ez a fizetési kötelezettség a természeti kár megelõzése és a tulajdonos érdekében elrendelt tilalom esetére nem vonatkozik.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes